**Dodatok č. 1 ku Kolektívnej zmluve na rok 2021**

Predmetom tohto dodatku je doplnenie Kolektívnej zmluvy pre rok 2021, III. časť ods. a) *Mzda a odmeňovanie zamestnancov*, kde sa s účinnosťou od 22.2.2021 dopĺňa bod 5. nasledovne:

5. V prípade obmedzenia mobility občanov SR - **lockdown v dôsledku** nebezpečnej pandemickej/**epidemiologickej situácie** v SR, príp. regióne (vyhlásenej Vládou SR, resp. inou kompetentnou štátnou inštitúciou, napr. ÚVZ SR a pod.), ktorá bude **trvať viac ako 1 týždeň v mesiaci**, je zamestnávateľ, v zmysle Zákonníka práce č. 311/2001 Z. z. v znení neskorších zmien a predpisov, oprávnený uplatniť *§ 142 Prekážky na strane zamestnávateľa*, bod 4).

Ak v takejto situácii zamestnávateľ nemôže zamestnancovi prideliť prácu (home office alebo výkon pracovnej činnosti na pracovisku zamestnávateľa), považuje sa toto za vážne prevádzkové dôvody; ide o prekážku v práci na strane zamestnávateľa, pri ktorej patrí zamestnancovi náhrada mzdy vo výške 80 % jeho funkčného platu.

Takáto náhrada mzdy je zamestnancovi vyplácaná počas doby, kedy zamestnanec nemôže vykázať konkrétnu pracovnú činnosť v rámci mesiaca (pracovná činnosť zamestnanca, pracujúceho v režime home office, príp. kombinovane na pracovisku sa vykazuje na tlačive *Pracovný výkaz*).

Vedúci oddelenia po dôsledkom odkontrolovaní a potvrdení správnosti údajov, uvádzaných v Pracovných výkazoch, odovzdá tieto na sekretariáte ÚEL, odkiaľ budú po overení riaditeľkou odovzdané na mzdové oddelenie ÚEL.

Vo Zvolene, 22.2.2021

.............................. .................................

riaditeľka ÚEL SAV predseda 47. ZO OZ